Diari Oficial de la Generalitat Valenciana


Sumari del DOGV 5717, del 05-03-2008 (2008/2467)

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric d'Alcudia de Veo i les pedanies de Veo i Benitandús (Castelló). Expedients 12/0004/2007, 12/0005/2007 i 12/0006/2007, respectivament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2467


Data del document
:   16-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcudia de Veo
    * protecció del patrimoni
    * renovació urbana
    * patrimoni arquitectònic
    * ajuda a la construcció
    * administració local
    * pla d'urbanisme

RESOLUCIÓ de 16 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del centre històric d'Alcudia de Veo i les pedanies de Veo i Benitandús (Castelló). Expedients 12/0004/2007, 12/0005/2007 i 12/0006/2007, respectivament. [2008/2467]
Antecedents de fet
Primer. L'Ajuntament de l'Alcudia de Veo ha sol·licitat la declaració d'àrea de rehabilitació el centre històric de la localitat i també les seues pedanies Veo i Benitandús.
Segon. El municipi està compost per quatre nuclis urbans: l'Alcudia de Veo, Veo, Benitandús i Jinquer, aquest últim deshabitat.
Tots aquests estan formats per carrers estrets i sinuosos que segueixen les línies de nivell de la muntanya.
Els edificis responen a la tipologia tradicional d'unifamiliar habitatge entre mitgeres, de tres alçàries, murs de maçoneria, estructura de fusta, coberta inclinada de teula àrab, façanes emblanquinades, buits de composició vertical en planta baixa, apaïsats en planta alta i cambra ventilada.
Tercer. La grandària de les àrees proposades és:
De 28.501 m² a l'Alcudia de Veo que representa un 52, 3% del seu sòl urbà.
De 13.005 m² a Veo que representa el 100% del seu sòl urbà.
De 6.404 m² a Benitandús que representa el 100% del seu sòl urbà.
El nombre aproximat d'habitatges en l'àrea és de 448.
El nombre d'habitants no estacionals en l'àrea és de 220.
Quart. Actualment es troben en vigor el Projecte de delimitació de sòl urbà, aprovat definitivament per la Comissió Territorial d'Urbanisme de la conselleria d'Obres Públiques Urbanisme i Transport el 31 d'octubre de 1989.
Cinqué. Per a promoure la rehabilitació i regeneració del centre històric, l'Ajuntament de l'Alcudia de Veo té previst eximir del pagament de les taxes de llicència d'obra i ocupació de vials i bonificar un 10% l'impost de construccions en les llicències d'obres majors en l'àrea.
Amb la mateixa finalitat es compromet a informar sobre les ajudes a la rehabilitació i també a facilitar la seua tramitació proporcionant els documents de sol·licitud als interessats i remetent-los als Serveis territorials d'Habitatge i Projectes Urbans.
Sisé. El 22 de juny del 2007 el Servei Territorial d'Habitatge i Projectes Urbans emet un informe on es proposa la declaració de les zones delimitades en els plànols adjunts com a àrea de rehabilitació.
Seté. El 15 de gener de 2008 el Servei de Rehabilitació de la Direcció General d'Habitatge i Projectes Urbans emet una proposta de declaració d'àrea de rehabilitació on es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 15 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar àrea de rehabilitació el nucli urbà d'Alcudia de Veo, i les pedanies de Veo i Benitandús, la delimitació de les quals es fixa en els plànols adjunts.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en l'esmentat àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'Ordre 15 de novembre de 2004, de la conselleria de Territori i Habitatge, després de la qualificació provisional de l'actuació de rehabilitació s'instal·larà un cartell informatiu, segons el model facilitat per aquesta conselleria.
Contra aquesta resolució, que esgota la via administrativa, es pot interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
Tot això, sense perjudici que puga exercir qualsevol altre recurs que considere oportú.
València, 16 de gener de 2008.- La directora general d'Habitatge i Projectes Urbans: María Jesús Rodríguez Ortiz.